stanford-oval/wikipedia huggingface dataset:
Yellowstonen ekosysteemi
Ekosysteemi

Yellowstonen ekosysteemiin kuuluu eliöitä aina bakteereista suuriin nisäkkäisiin. Sen vulkaanisissa vesissä elää monenlaisia bakteereja ja leviä, sen avovesissä eri kalalajeja. Ekosysteemin eläimistöön kuuluu myös suuri määrä lintuja ja nisäkkäitä aina pienistä oravista suuriin harmaakarhuihin. Yellowstonen ekosysteemin vapiti- ja punakurkkulohikanta kuuluvat molemmat maailman suurimpiin. Alue on lisäksi ainoa, jossa on ollut biisoneita esihistoriallisista ajoista lähtien. Ekosysteemin eläimistöön kuuluu myös ihmislaji. Ihmisiä Yellowstonen ekosysteemin alueella asuu noin 370 000. Osa heistä on maanviljelijöitä tai karjatilallisia, mutta suurin osa saa nykyään elantonsa erilaisista palveluammateista.
Ekosysteemin kasvillisuuden hallitseva laji on kontortamänty muiden havupuiden kanssa, mutta alueella tavataan myös jonkin verran lehtipuita kuten haapoja. Korkeammilla seuduilla kasvaa runsaasti mäntypuihin kuuluvaa valkorunkosembraa . Ekosysteemissä esiintyviä kukkalajeja ovat muun muassa neidonkenkä, vuorijumaltenkukka, lupiini, kastilja ja apinankukka. Alueella on kolme suurta jokea, Yellowstone, Snake ja Green. Yellowstone-joki on osaltaan ollut kuluttamassa alueen suurta Grand Canyonia. Ekosysteemin alueella sijaitsee yksi suuri järvi, Yellowstone. Ekosysteemin suurin vulkaaninen ilmiö on Yellowstonen kaldera. Alueen geologiaan kuuluvat muun muassa myös sadat geysirit ja useat kuumat lähteet, joissa alueen bakteerit ja levät viihtyvät hyvin.
Yellowstonen ekosysteemi on yksi Yhdysvaltain muutamista jäljellä olevista alueista, missä luonnon suuriin tapahtumasarjoihin ei puututa. Esimerkiksi normaaliin ekosysteemiin kuuluvat, uudistavat tulipalot saavat palaa ja saalistajaeläimet metsästää. Kahden kansallispuiston alueella ihminen ei saa metsästää, ja kalastustakin on rajoitettu. Alun perin Yellowstonen ekosysteemiin ei kuitenkaan pelätty puuttua; ihmiset esimerkiksi suosivat tiettyjä eläinlajeja, hävittivät toiset lajit näiden tieltä ja sammuttivat luontoa uudistavat tulipalot. Ajan myötä kävi selväksi, että ihmisten puuttuminen luonnon toimintaan ei auttanut luontoa vaan päinvastoin jopa tuhosi sitä. 1960-luvulta alkaen puiston henkilökunnan linja on ollut puuttua puiston elämään mahdollisimman vähän ja antaa ekosysteemin elää rauhassa omaa elämäänsä.
Poikkeuksia tähän linjaan on silti nähty useita. Puistossa on vuosien varrella ollut lukuisia suojeluohjelmia, kuten susien palautus alueelle vuonna 1995 ja yhä käynnissä oleva valkopäämerikotkan suojeluohjelma. Suojeluohjelmien tarkoitus on pyrkiä paikkaamaan ihmisen aiempia, luontoa tuhonneita toimia. Ihminen itse asetetaan ekosysteemin edelle tilanteissa, joissa ihmishenki on vaarassa. On myös tilanteita, joissa tulipaloja saatetaan sammuttaa. Lisäksi joitakin eksoottisia kasvi- ja eläinlajeja pyritään kontrolloimaan, jotta ne eivät olisi haitaksi puiston alkuperäisille eliöille. Nämä kosketukset ekosysteemiin on kuitenkin pyritty pitämään mahdollisimman pieninä, kuten puiston linjan mukaan kuuluu.
Aiheesta muualla

The Greater Yellowstone Ecosystem (Arkistoitu – Internet Archive)
Greater Yellowstone Ecosystem Program (Arkistoitu – Internet Archive)
Otos läheltä Yellowstone-jokea
Bileam

Enkeli, aasi ja Bileam Gustav Jagerin maalauksessa vuodelta 1836.
Bileam esiintyy Raamatussa, sen 4. Mooseksen kirjan 22–24 luvuissa sekä muutamissa muissa tekstikohdissa. Bileam oli Beorin poika. Bileam oli kuninkaan palvelija.
Moabilaisten kuningas Balak Zipporin poika luotti Bileamin voimiin ja halusi, että Bileam kiroaisi Israelin kansan. Bileam neuvotteli moneen otteeseen Balakin miesten kanssa ja sen jälkeen itse Balakin kanssa. Matkalla Balakin luo Bileamin aasi poikkesi tieltä kolme kertaa ja joka kerralla Bileam löi aasiansa. Kolmannen kerran jälkeen enkeli ilmestyi hänelle. Bileam teki Balakin kanssa kolmesti seitsemän uhrialttaria, mutta siunasikin israelilaiset. Lopulta neuvottelut Balakin ja Bileamin välillä raukesivat tyhjiin ja molemmat lähtivät omiin suuntiinsa.
Bileam kuoli israelilaisen sotilaan miekaniskuun.
Bileamin merkitys

Ihmistä voidaan verrata Bileamiin kun hän tekee asioita omien ajatustensa mukaan kuuntelematta selvää järjen puhetta luullen sitä tyhmyydeksi.
Yhdistetty talviolympialaisissa 1928

Pohjoismaisen yhdistetyn kilpailu vuoden 1928 talviolympialaisissa käytiin samalla kuin kisojen 18 kilometrin maastohiihto ja mäkihyppykilpailut. Kilpailun kaikki mitalisijat menivät norjalaisille. Johan Grøttumsbråten voitti olympiakultaa selvällä erolla muihin kilpailijoihin.
Lopputulokset

|  Sija |   Urheilija  |  Tulos |
| --- | --- | --- |
|  1  |   Johan Grøttumsbråten (NOR)  |  17.833   |
|  2  |   Hans Vinjarengen (NOR)  |  15.302   |
|  3  |   John Snersrud (NOR)  |  15.021   |
|  4  |   Paavo Nuotio (FIN)  |  14.927   |
|  5  |   Esko Järvinen (FIN)  |  14.810   |
|  6  |   Sven Eriksson (SWE)  |  14.593   |
|  7  |   Ludwig Böck (GER)  |  13.260   |
|  8  |   Ole Kolterud (NOR)  |  13.146   |
|  9  |   Otakar Nemecký (TCH)  |  12.990   |
|  10  |   Bronislaw Czech (POL)  |  12.645   |
|  11  |   Adolf Rubi (SUI)  |  12.625   |
|  12  |   Rudolf Burkert (TCH)  |  12.604   |
|  13  |   Stephan Lauener (SUI)  |  12.333   |
|  14  |   Max Kröckel (GER)  |  11.968   |
|  15  |   Walter Glaß (GER)  |  11.927   |
|  16  |   David Zogg (SUI)  |  11.906   |
|  17  |   Harald Paumgarten (AUT)  |  11.854   |
|  18  |   Walter Buchberger (TCH)  |  10.906   |
|  19  |   Hans Eidenbenz (SUI)  |  10.551   |
|  20  |   Vitale Venzi (ITA)  |  10.416   |
|  21  |   Gustl Müller (GER)  |  10.114   |
|  22  |   Aleksander Rozmus (POL)  |  8.781   |
|  23  |   Martial Payot (FRA)  |  7.896   |
|  24  |   Stanislaw Motyka (POL)  |  7.531   |
|  25  |   Anders Haugen (USA)  |  7.447   |
|  26  |   Charles Proctor (USA)  |  7.208   |
|  27  |   Merritt Putman (CAN)  |  4.854   |
|  28  |   Kléber Balmat (FRA)  |  4.291   |
|  -  |   Marcel Beraud (FRA)  |  DNF   |
|  -  |   Sakuta Takefushi (JPN)  |  DNF   |
|  -  |   William Thompson (CAN)  |  DNF   |
|  -  |   Franz Wende (TCH)  |  DNF   |
|  -  |   Karl Neuner (GER)  |  DNF   |
|  -  |   Gyula Szepes (HUN)  |  DNF   |
|  -  |   Rolf Monsen (USA)  |  DNF   |
Lähde:
Boudhin piirikunta

Boudhin piirikunta (orijaksi ବୌଦ୍ଧ ଜିଲ୍ଲା, Bauddha jillā) on yksi Intian Odishan osavaltion 30 piirikunnasta. Piirikunta rajautuu pohjoisesta Subarnapurin ja Angulin piirikuntiin, etelästä Nayagarhin ja Kandhamalin piirikuntiin ja lännestä Balangirin piirikuntaan.
Piirikunnassa oli vuoden 2011 väestönlaskennassa 441 162 asukasta.
Binghamton Devils

| Binghamton Devils |
| --- | --- |
Perustettu:  2017
Kaupunki:  Binghamton, New York
Kotiareena:  Floyd L. Maines Veterans Memorial Arena
Värit:                
Yhteistyöseurat:  New Jersey Devils (NHL) Adirondack Thunder (ECHL)
Infobox OKVirheellinen NIMI-arvo: 
Binghamton Devils oli yhdysvaltalainen jääkiekkoseura, joka oli kotoisin Binghamtonista New Yorkista. Se pelasi AHL-liigassa ja toimi NHL-joukkue New Jersey Devilsin farmijoukkueena.
Bermuda talviolympialaisissa 2018

Bermuda osallistui Pyeongchangin talviolympialaisiin 2018. Maan ainoa edustaja oli maastohiihtäjä Tucker Murphy, joka niin ollen myös kantoi joukkueen lippua avajaisissa sekä päättäjäisissä.
Joukkue > Maastohiihto

Bermuda sai maastohiihtoon maapaikan yhdelle miehelle.
Tucker Murphy
Bermudan Premier Division

Cingular Wireless Premier Division on Bermudan miesten jalkapalloilun pääsarja. Sarja toimii Bermudan jalkapalloliiton alaisuudessa. Ensimmäinen kausi pelattiin talvella 1963—1964. Liigan nykyinen nimi juontaa juurensa sponsorilta, puhelinyhtiö Cingular Wirelessiltä. Sarjassa pelaa kahdeksan joukkuetta.
Joukkueet

Boulevard Community Club Blazers
Dandy Town Hornets
Devonshire Cougars
North Village Rams
PHC Zebras
Somerset Eagles
Somerset Trojans
Southampton Rangers
Aiheesta muualla

Virallinen sivu (Arkistoitu – Internet Archive)
Boyacá

Departementti Kolumbian kartalla.
Boyacá on yksi Kolumbian 32 departementista. Sen  pääkaupunki on Tunja, pinta-ala 23 189 km² ja asukasluku vuonna 2009 oli noin 1,3 miljoonaa.
Tyypillistä ylänköalueen maisemaa.
Alueen kaivoksista saadaan hopeaa, kaoliinia ja smaragdeja.
Aiheesta muualla

Matkaopas aiheesta Boyacá Wikivoyagessa (englanniksi)
Kuvia tai muita tiedostoja aiheesta Boyacá Wikimedia Commonsissa
Yllättävä vainu!

| Yllättävä vainu! Raimssi |
| --- | --- | --- |

Studioalbumin tiedot
 Julkaistu: 3. toukokuuta 2008 6. heinäkuuta 2008 (CD)
 Formaatti: CD
 Tuottaja(t): Jivefunk, Janne K, Otniel, Coach Beats, Tiedemies, Skem
 Tyylilaji: rap
 Levy-yhtiö: omakustanne
Raimssin muut julkaisut
| Neron taakka 2006 | Yllättävä vainu! 2008 |   |
Yllättävä vainu! on tamperelaisen rap-artisti Raimssin kolmas studioalbumi, joka julkaistiin 3. toukokuuta 2008 ilmaiseksi internetissä.[lähde? ] Sen CD-painos julkaistiin 6. heinäkuuta 2008. Albumin tuottivat Jivefunk, Janne K, Otniel, Coach Beats, Tiedemies ja Skem.
Kappaleet

Je!
Mua varten
Yllättävä vainu
Kiire, kiire
Ainakin kuu
Täytyy olla paras (mukana Jivefunk)
Jysäri (skit)
Räjäytän tän talon (mukana Otto)
Viiden jenin romantikko (mukana Taikamaha & Majakka)
Täällä ois
Luokkakokous
Haussa
Kuljake (skit)
Teille (mukana Rae)
Meditaatio
Tuottajat

Jivefunk: 1, 2, 5, 6, 7
Janne K: 3, 4, 14
Otniel: 8
Coach Beats: 9, 10
Tiedemies: 11
Skem: 12, 15
Arvostelut

Rumba: ristiriitainen
Stara.fi:
Bermuda talviolympialaisissa 2014

Bermuda osallistui Sotšin talviolympialaisiin 2014. Bermudan ainoa edustaja oli maastohiihtäjä Tucker Murphy, joka toimi myös joukkueen lipunkantajana avajaisissa.
Joukkue > Pohjoismaiset hiihtolajit > Maastohiihto

Bermuda sai yhden maapaikan maastohiihtoon.
Murphy sijoittui miesten 15 kilometrin perinteisen hiihtotavan kilpailussa 84:nneksi. Hän paransi sijoitustaan edellisistä talviolympialaisista neljällä sijalla.
| Urheilija | Laji | Aika | Ero | Sija |
| --- | --- | --- | --- | --- |
| Tucker Murphy | Miesten 15 km (p) | 49:19.9 | +10:50.2 | 84 |
Käännös suomeksi
Boy Scouts of America

| Boy Scouts of America |
| --- | --- |

Perustettu:  8. helmikuuta 1910
Tyyppi:  partioliike
Päämaja:  Irving, Texas
Toiminta-alue:  Yhdysvallat
Jäsenet:  2 282 584 (2017)
Puheenjohtaja:  Roger Mosby
Aiheesta muualla
Sivusto
Infobox OKNimi-testi OK: 
Boy Scouts of American jamboree -partioleiri.
Boy Scouts of America (BSA) on yhdysvaltalainen partioliike ja yksi koko maan suurimmista nuorisojärjestöistä. BSA:ssa toimii noin neljä miljoonaa nuorta. Järjestö perustettiin 8. helmikuuta 1910 osana kansainvälistä partioliikettä. BSA:ssa on tähän mennessä ollut yhteensä yli 110 miljoonaa jäsentä.
Helmikuussa 2020 järjestö haki Chapter 11 -konkurssisuojaa (velkajärjestelyä) selvitäkseen lukuisten oikeudenkäyntien aiheuttamista kuluista.
Boy Scoutsilla on satoja avoimia oikeustapauksia koskien lasten seksuaalista hyväksikäyttöä, joissa on tuhansia uhreja. Kaikki oikeudenkäynnit keskeytetään konkurssimenettelyn ajaksi.
Pääsyvaatimukset ja kritiikki

BSA:ta on usein kritisoitu sen jäsenvaatimuksista. Historiansa aikana homoseksuaalit, ateistit, agnostikot ja tytöt eivät ole voineet liittyä partiotoimintaan, joskin tytöille on järjestetty omia partioliikkeitä. 
Boy Scouts hyväksyi alkuvuodesta 2019 lähtien tytöt jäsenikseen. Järjestön 11–17-vuotiaiden ohjelman nimeksi muutettiin samalla "Scouts BSA".
Järjestö uskoo että vähintään 7 800 sen entistä ohjaajaa on syyllistynyt noin 12 000 lapsen seksuaaliseen hyväksikäyttöön viimeisen 72 vuoden aikana.
Hieman yli kaksi kolmasosaa NASAn astronauteista on ollut partiolaisia.
Käännös suomeksi
Boyan

Boyan (Боян) on bulgarialainen miehen etunimi, joka tulee ”taistelua” tarkoittavasta sanasta boy. Nimen naispuolinen vastine on Boyana (Бояна).
Boyan- ja Boyana-nimisiä henkilöitä

Bojan Radev, bulgarialainen painija
World Baseball Classic 2013

World Baseball Classic 2013 pelattiin 2.–19. maaliskuuta. Alkulohkoja pelattiin Japanissa, Taiwanissa, Puerto Ricossa ja Yhdysvalloissa. Lopputurnaus pelattiin San Franciscossa Kaliforniassa.
Alkulohkot

Päivämäärät paikallista aikaa. Alkulohkot pelattiin täyskierroskilpailuna, eli jokainen joukkue kohtasi kertaalleen muut lohkon joukkueet ja kaksi parasta selviytyi toiselle kierrokselle.
2. kierros

Toisella kierroksella sarjajärjestelmä vaihtui. Joukkueet putosivat kilpailusta sitä mukaa, kun ne saivat tililleen kaksi tappiota. Kaksi viimeisenä mukana ollutta joukkuetta pelasivat lohkofinaalin ja selviytyivät myös lopputurnaukseen.
Lopputurnaus

Pelattiin San Franciscossa Kaliforniassa.
| Välierät  |
| --- | --- | --- | --- |
| 17. maaliskuuta |  Puerto Rico |  Japani |   3–1 |
| 18. maaliskuuta |  Dominikaaninen tasavalta |  Alankomaat |   4–1 |
| Joukkue | 1 | 2 | 3 | 4 | 5 | 6 | 7 | 8 | 9 | R | H | E |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Puerto Rico | 0 | 0 | 0 | 0 | 0 | 0 | 0 | 0 | 0 | 0 | 3 | 0 |  |  |  |  |  |  |  |  |  |  |  |
|  Dominikaaninen tasavalta | 2 | 0 | 0 | 0 | 1 | 0 | 0 | 0 | X | 3 | 8 | 1 |  |  |  |  |  |  |  |  |  |  |  |
  WP: Samuel Deduno (1–0)   LP: Giancarlo Alvarado (0–1)   Sv: Fernando Rodney (1)  Katsojia: 35,703 (85.2%)    Tuomarit: HP − Ted Barrett, 1B − Paul Hyham, 2B − Bill Miller, 3B − Edgar Estivision, LF − Wally Bell, RF − Trevor Grieve Boxscore
Vrelo Bosne

| Vrelo Bosne Врело Босне |
| --- | --- |
 Vrelo Bosne kesäkuussa v. 2008
Suojelun perusteet
Aluetyyppi:  Luonnonmuistomerkki
Sijainti ja koko
Koordinaatit:  43°49′6.6″N, 18°16′11.9″E
Kunta:  Ilidža, Sarajevo 71000,  Bosnia ja Hertsegovina
Pinta-ala:  603ha
Suojellut lajit
Vrelo Bosne (bosn.  Врело Босне) on Bosnia ja Hertsegovinan pääkaupungin Sarajevon laitamilla, Ilidžan kunnassa, Bosna-joen alkukohdan lähimailla Igman-vuoren juurella levittäytyvä julkinen luonnonpuisto.
Vrelo Bosne-puisto on perustettu Itävalta-Unkarin monarkian vuosina ja on ollut Sarajevon suosittu retki- ja kesälomakohde viimeisen 100 vuoden aikana. Vrelo Bosne on luonnonsuojelualue alkaen vuodesta 1954. Vuonna 2006 Kansainvälinen luonnonsuojeluliitto (IUCN) julisti tämän elollisen, melko pienen luonto- ja vetovoimaisen käyntikohteen luonnonmuistomerkiksi.
Puiston sijainti

Vrelo Bosne sijaitsee Bosnia-Hertsegovinan keskiosassa ja noin kymmenen, 12 tai 15 kilometrin päässä pääkaupungin Sarajevon keskustasta lounaaseen maan kolmanneksi suurimman, n. 271 kilometrin pituisen Bosna-joen alkulähteellä Igmanin ja Bjelašnican vuoren rinteiden alapuolella Ilidžan kunnan alueella. Sarajevosta pääsee puistoon autolla pitkin Sarajevo–Modriča välistä M–17-valtatietä, jolta vanhan ortodoksisen kirkon kohdalla kääntyy tie vasemmalle Vrelo Bosneen. Toinen vaihtoehto on saapua autolla Ilidžan suunnasta moottoriajoneuvoille suljetun puistokadun Velika Alejan alkuun. Julkisista liikennevälineistä puistoon kulkee raitiovaunu viimeiselle pysäkille saakka Ilidžassa, josta on noin 10 minuutin verran kävelymatkaa 3,5 kilometrin pituisen puistokadun alkuun.
Sarajevon kansainväliseltä lentoasemalta on puistoon 7,1  ja linja-autoasemalta 12,9 kilometrin matka.
Puiston nimi

Alueella virtaavat sekä Bosna-joen että Igman-vuoren lähteet, joiden mukaan nimeen liitetty bosniankielinen sana ”Vrelo” tarkoittaa "luonnonlähdettä" tai "ulosvirtausta". Bosna-joki virtaa halki puiston muokatessa sitä vesiputouksillaan ja luotoillaan ja antamalla sille nimen, joka suomennettuna on ”Bosnan lähde”.
Puiston kuvaus

Vrelo Bosnen puisto on levittäytynyt yli 603 hehtaarin kokoiselle alueelle kylpylöistään ja kuumista lähteistään tunnetussa Ilidžassa. Muinaiset roomalaiset ja ottomaanit rakensivat kuumien lähteiden luo kylpylöitä aikoina, jolloin Ilidža terveydellisistä syistä houkutteli Rooman armeijaa. Ilidžan arkeologisissa kaivauksissa löydöt ovat ajautuneet noin 2400–2000 eKr. tienoille. Ottomaanien mielestä Sarajevo oli kaunein kaupunki Euroopassa Konstantinopolin jälkeen, joten Omar pašša lopulta miehitti alueen. Venäjän keisarikunnan ja Osmanien valtakunnan välisen sodan jälkeen vuonna 1878 Berliinin kongressi siirsi Bosnia-Hertsegovinan Itävalta-Unkarin hallintaan ja siihen aikaan tästä kehittyi Sarajevon suosittu lomakeskus. Nykyisin voidaan nähdä sekä Rooman siirtomaajäännöksiä ja senaikaisia kivisiltoja että Itä-Unkarin valtakunnan rakennuksia.
Puisto itsestään on teiden, siltojen ja risteysten verkosto yli nopeiden vesivirtausten ja -putousten. Itse Bosna-joki saa alkunsa useista karstilähteistä 492 metrin korkeudessa ja niiden lähteiden ansiosta puistossa on kalaisia järviä, joissa on niin joutsenia kuin pieniä vihreitä luotoja ja saaria. Vrelo Bosne on yksi suurimmista juomaveden lähteistä Euroopassa ja kansainvälisten kriteerien mukaisesti puisto on jaettu kahteen vyöhykkeeseen. Ensimmäinen eli ydinvyöhyke, jonka pinta-ala on 54,5 hehtaaria, sisältää Bosnan lähteen. Noin 548,50 hehtaarinen vyöhyke II eli puskurialue käsittää Igman-vuoren juurella olevan lähteiden valuma-alueen, jolla on suuri hydrologinen monimuotoisuus ja johon kuuluvat Stojčevac-lähde, Borin-lähde, Bosna-joki ja Ilidžan maanalaiset kuumat lähteet ja lämpömineraalivedet, Sarajevon kentän pohjavedet, puistotilat, mukaan lukien puistokatu Velika Aleja ja senviereiset itävaltalais-unkarilaiset huvilat, Ilidžan ja Stojčevacin kylpylöiden ympärillä olevat puistoalueet, arkeologinen alue ja nekropoli Vrutcin kylässä, roomalainen silta Plandištessa, hotellit Ilidžassa ja metsäalan oppilaitoksen rakennus. Vrelo Bosnen alue tärkeänä hydrologisena keräilijänä sisältää Sarajevon Bačevon alueen juomaveden päälähteen.
Vaikka kesän lämpötilat ovat täällä useita asteita matalampia kuin Sarajevossa, tämä alue toimii elinympäristönä erilaisille ekologisille kasvi- ja eläinlajeille, joista osa ovat kotoperäisiä. Täällä kasvaa lehtipuita ja on avaria niittyjä. Niin kasvisto kuin eläimistö lähempänä lähteitä on monimuotoisempi ja lajirikkaampaa. Kuusi lähdettä Vrelo Bosnen alueelta jatkaa virtaamista Mala Bosnan vesistöön, jossa asuu alkuperäisiä taimenen lajikkeita. Vrelo Bosne on aidattu ja sen keskustassa on penkkejä, katettuja lepopaikkoja, lasten leikkialueita ja ravintola. Yksi kentistä on täysimittainen jalkapallokenttä, jossa usein järjestetään harjoitteluja. Alueella on paikallinen spa-keskus, johon kuuluu kuuma- ja mineraalivesilähteitä.
Puiston kuvaus > Velika Aleja

Velika Aleja on 3,5 kilometriä pitkä puistotie, joka perustettiin vuosina 1888–1892. Tie kulkee Ilidžan kuumavesikylpyläkompleksista Vrelo Bosneen ja siinä moottorikäyttöisten ajoneuvojen liikenne ei ole sallittu. Vuonna 1894 istutettiin tien viereen 726 kastanja- ja ym. puuta. Tietä reunusti yhteensä noin 3 000 kastanjaa ja plataania, jotka olivat yli 100 vuotta vanhoja.
Puiston kunto romahti vuonna 1992, kun alkoi Bosnian konflikti ja asukkaat joutuivat kaatamaan vuosisatoja vanhoja puita talojensa lämmittämiseen.
Sarajevon kansainväliseltä lentoasemalta Velika Alejalle on 4,8, Sarajevon keskustasta 11 ja linja-autoasemalta 10,7 kilometrin verran matkaa. Lähin julkisen liikenteen eli raitiovaunupysäkki ”Ilidža” on 1 km päässä.
Vrelo Bosne
Vrelo Bosnen kylpylässä v. 1960
Ilidžan Velika Aleja
Birger Lindberg (pituushyppääjä)

Birger Karl Eugen Lindberg (28. heinäkuuta 1917 Heinola – 24. joulukuuta 1975 Tampere) oli suomalainen insinööri ja pituushyppääjä. Lindberg edusti urallaan Tampereen Kisa-Veikkoja, Pirkkalan Urheilijoita, Nokian Urheilijoita ja Tampereen Pyrintöä.
Kalevan kisoissa Lindberg saavutti pituushypyssä suomenmestaruuden vuonna 1940 sekä SM-pronssia vuosina 1939 ja 1943. Viestijuoksun Suomen-mestaruuskilpailuissa Lindberg oli Tampereen Pyrinnön vuonna 1945 suomenmestaruuden voittaneen 4 × 100 metrin viestijoukkueen toisen osuuden juoksija. Lindberg edusti Suomea maaotteluissa vuosina 1938–1940. Lindbergin ennätys on vuonna 1939 Tampereella hypätty 726.
Lindberg toimi palkintotuomarikouluttajana vuosina 1947–1960, SVUL:n Pohjois-Savon piirin varapuheenjohtajana, piirin yleisurheilujaoston puheenjohtajana ja kuului SUL:n liittovaltuustoon vuosina 1957–1959. Sorsakosken Urheilijoiden puheenjohtajana hän oli vuosina 1950–1958 ja Tampereen Pyrinnön yleisurheilujaoston puheenjohtajana 1944–1945. Lindberg esitti vuonna 1947 Vierumäen palkintotuomarikouluttajakursseilla evolventtikäyrän käyttöön ottamista keskipitkien ja pitkien matkojen juoksujen lähtöviivaksi. Hän on saanut Suomen Urheilun hopeisen ansiomitalin, SVUL:n ja SUL:n hopeisen plaketin, SVUL:n Pohjois-Savon piirin kultaisen ansiomerkin ja Nokian Urheilijoiden ja Tampereen Pyrinnön ansiomerkit.
Yleisurheilun lisäksi Lindberg kilpaili palloilussa, luistelussa, mäenlaskussa, pujottelussa, painissa ja uinnissa. Vapaa-aikanaan hän harrasti autoilua, kirjallisuutta ja tennistä. Lindberg edusti Leppävirralla asuessaan myös Sorsakosken Moottorikerhoa ja Sorsakosken Urheilijoita.
Lindberg kävi Tampereen teknillisen koulun 1941 ja valmistui Tampereen teknillisestä oppilaitoksesta insinööriksi vuonna 1945. Hänellä oli lisäopintoja Länsi-Saksassa vuosina 1956, 1961 ja 1964. Vuosina 1946–1949 Lindberg toimi Oy Tampella Ab:n työkaluosaston esimiehenä ja vuodesta 1950 Hackman & Co:n Sorsakosken hienotaontatehtaan osastopäällikkönä. Vuonna 1967 Lindberg nimitettiin koko tehtaan tuotantopäälliköksi.
Lindbergin vanhemmat olivat DI Ivar Eugen Lindberg ja Elin Matilda (o.s. Uggenberg). Puoliso oli Rakel Nea Lena (o.s. Auttila) (1919–2001) vuodesta 1942. Lindbergit muuttivat vuonna 1972 Leppävirralta Tampereelle.
Bilel Ben Messaoud

| Henkilötiedot |
| --- | --- | --- |
Syntymäaika: 8. elokuuta 1989 (ikä 35)
Syntymäpaikka: Tunisia
Pelipaikka: keskikenttäpelaaja
Seura
Seura: AS Marsa
Seurat
| Vuodet | Seura | O (M) |
| 2010– | AS Marsa | 33 (12) |
Maajoukkue
| 2012– |  Tunisia | 1 (0) |
 Seurajoukkueuran tilastot kattavat vain kansalliset sarjat, päivitetty 27. toukokuuta 2012.  Maajoukkueuran tilastot päivitetty 27. toukokuuta 2012.
Bilel Ben Messaoud (s. 8. elokuuta 1989) on tunisialainen jalkapalloilija. Keskikentällä pelaava Ben Messaoud edustaa Tunisian pääsarjassa pelaavaa AS Marsaa.
Ura

Ben Messaoud aloitti ammattilaisuransa AS Marsan riveissä kaudella 2010–2011. Joukkue voitti samaisella kaudella Tunisian 1. divisioonan mestaruuden kauden päätteeksi. Ben Messaoud pelasi kauden aikana 15 ottelua ja teki niissä kuusi maalia.
Maajoukkueura

Ben Messaoud pelasi ensimmäisen maaottelunsa Tunisian paidassa 27. toukokuuta 2012 harjoitusottelussa Ruandaa vastaan tultuaan vaihdosta kentälle.
Caleb B. R. Kennerly

Caleb B. R. Kennerly
Caleb Burwell Rowan Kennerly (1829 Greenway Court, White Post, Virginia – haudattu 6. helmikuuta 1861) oli yhdysvaltalainen eläintieteilijä ja lääkäri.
Kennerly opiskeli Dickinson Collegessa Carlislessa Pennsylvaniassa, jossa Spencer Fullerton Baird oli luonnonhistorian professori ja museon kuraattori. Suoritettuaan gradunsa Dickinsonissa 1849 Kennerly opiskeli lääketiedettä Pennsylvanian yliopistossa, ja väitteli tohtoriksi 1852.
Kennerly osallistui kolmelle hallituksen kustantamalle tutkimusretkelle: Tyynenmeren rautatieretki (Pacific Railroad Survey) (1853-1854), Yhdysvaltain ja Meksikon rajaseudun retki (United States Mexican Boundary Survey) (1854-1855), jolla Kennerly toimi sekä lääkärinä että keräilijänä ja Luoteisrajan retki (Northwest Boundary Survey) (1857-1861). Kennerly hukkui Kalifornian niemimaan edustalla San Lucasin niemen kohdalla palatessaan laivalla Luoteisrajan retkeltä.
Smithsonian-instituutin kalakokoelmissa on paljon Kennerlyn keräämiä ja yhdessä Charles Girardin ja George Suckleyn kanssa nimeämiä kaloja.
Kennerly tutki myös lintuja ja nimesi mustakiitäjän (Cypseloides niger) alalajin borealis.